Keskustelu:Mustio

message: Onkos tämä Mustio ollut ollenkaan kunta, kun sitä ei ole luetteloissa Luettelo Suomen entisistä kunnista ja Luettelo Suomen kuntamuutoksista, vaikka se toisaalta on luokassa :Luokka:Suomen entiset kunnat ja maakuntansa kuntamallineessa ja artikkelissakin on entisen kunnan malline. Toisaalla sen kuntana oleminen on kyseenalaistettu, mutta ainakin täällä se mainitaan. Kirjallisuudesta ja muista lähteistä tieto suuntaan tai toiseen varmaan löytyy kun etsii, joten ilmeisesti ei kannata lähteä muuttelemaan luetteloita ja luokkia ennen kuin lähteistetty tieto joko kuntana olemisesta tai olemattomuudesta on saatu kaivettua esiin.--Urjanhai 18. toukokuuta 2009 kello 13.18 (EEST)
replies: text: Asia oli jo aiemmin esillä kun kyselin sitä Pertsaboylta, mutta virallista vahvistusta mihinkään suuntaan ei löytynyt. Se oli varmaan tavalla tai toisella "yksityinen kunta", jonka laajuus oli 6 km². Kuntaliitto, Karjaan kunta tai ehkä Mustion kartanon nykyinen omistaja Linder voisi tietää asiasta enemmän. --Ulrika 18. toukokuuta 2009 kello 17.26 (EEST)
replies: text: :No niin, nyt meillä alkaa olla linkit koossa. Mutta aina kun jotain mainitaan "Suomen ainoaksi", kannattaa poistaa varmistin, koska jo Wikipediasta löytyy toinenkin laiton kunta, eli Rutakko. Ja kun Wikipediassa ei tehdä omaa tutkimusta, niin virallisiin lähteisiin on luottaminen. Ja niitä löytyy, jos ei netistä, niin ainakin kahdelta mahdolliselta taholta: a) paikallishistoriallinen kirjallisuus (lieneekö pitäjänhistoriaa?) ja b) eri-ikäiset maantieteelliset hakuteokset ja muut viralliset lähteet. Ja jos kunta on ollut laiton, niin kuin tuo Pienen tietosanakirjan ohella ainoa siitä netissä oleva tieto näyttäisi viittaavan, niin sillä tuskin on asiaa mihinkään mallineeseen, korkeintaan ehkä Rutakon tapaan entisten kuntien luokkaan  laittomuusmaininnan kera. Eli pitää vain kävellä kirjastoon, kuka ensin sattuu kerkiämään, jos ei netti auta.--Urjanhai 18. toukokuuta 2009 kello 18.15 (EEST)
replies: text: ::Näköjään tuossa artikkelin lähteissä olevassa paikkaontologiassa Mustio luokitellaan kunnaksi, mutta kun on kerran myös tämä tieto laittomuudesta, niin asiaa pitänee selvittää muualtakin.--Urjanhai 18. toukokuuta 2009 kello 18.32 (EEST)
replies: text: :::Pienen tietosanakirjan tieto lienee peräisin Tietosanakirjasta vuodelta 1914, en vain tainnut muistaa mainita sitä lähdettä. Sen mukaan Mustion tehtaanseurakunta on ollut itsenäinen tehtaanseurakunta vuodesta 1673. Tuli nyt vain mieleen, että liittyisiköhän tämä kunta-asia siihen seurakuntien ja kunnallisten toimien erottamiseen 1865. Omaa tutkimusta eli ns. pähkäilyä on, että Linder halusi oman kunnan, mutta kuntaa ei silti virallistettu.--Ulrika 18. toukokuuta 2009 kello 18.53 (EEST)

text: ::: Jos Mustion tehdasseurakunta oli itsenäinen, kunta ei ollut "laiton" ainakaan samalla perusteella kuin Rutakko. Mustion oman, itsenäisen kunnan mainitsee myös muun muassa Länsi-Uusimaa artikkelissaan (), ja tieto siitä kerrotaan myös Shildtsin julkaisemassa tietosanakirjassa Uppslagsverket Finland (ks. ). ¬Antilope 18. toukokuuta 2009 kello 19.19 (EEST)
replies: text: ::::Kyllä se sama tieto kiertää siellä ja täällä, mutta virallinen versio asiasta pitäisi saada ja myös kunnan muodostamisen historia. Luotan kyllä tuohon vuoden 1914 Tietosanakirjan tietoon, mutta... --Ulrika 18. toukokuuta 2009 kello 19.39 (EEST)

text: Kun ei asiassa muuten näy tapahtuvan mitään, lähetin viestin linnan myyntipalveluun ja pyysin heitä välittämään kyselyn henkilölle joka osaa vastata. --Ulrika 18. toukokuuta 2009 kello 19.51 (EEST)
Kirjastosta voisi pyytää nähtäväksi "lakia kunnallisen jaoituksen muuttamisesta" (180/1925), josko siinä olisi mainittu Mustio. Tai sitten voisi käydä läpi valtioneuvoston päätöksiä vuodelta 1928 ja katsoa löytyykö sieltä päätöstä Mustion liittämisestä Karjaaseen. Samulili 19. toukokuuta 2009 kello 17.43 (EEST)
Historian suursanakirja, hakusana Mustion ruukki: "M oli ruukkiseurakunta 1673-1929." Gopase+f 15. kesäkuuta 2009 kello 00.14 (EEST)

message: Teoksessa Karjaa ennen ja nyt on Mustion kunnasta kappale "Mustio, laiton kääpiökunta", jossa todetaan, että Korkeimman hallinto-oikeuden päätöksellä 19.1.1928 "Mustion tehtaan seurakunta ei ollut erillinen kunta vaan ainoastaan osa Karjaan kuntaa. Käytännöllisistä syistä antoi Karjaan kunnanvaltuusto alueen liittämisen Karjaaseen jäädä 1. 1. 1929 asti."
Ja näin siitä huolimatta, että Uppslagsverket Finland ja uusin Suomen historian kartasto mainitsevat Mustion kuntana, puhumattakaan paikallisesta yleisönosastokirjoittelusta. Koetan siirtää tietoja artikkelin puolelle sitä mukaa kuin ehdin.
Luokittelulle tämä merkinnee sitä, että luokkaan Suomen entiset kunnat voidaan luoda Mustiolle ja Rutakolle oma alaluokka Suomen laittomat kunnat tms., samalla kun Mustio poistettaisiin maakunnallisesta kuntamallineesta.
Ja niin kuin myös nähdään, niin pelkällä netissä olevalla tiedolla ei (vielä tällä hetkellä) monissakaan aiheissa pitkälle pötkitä, M. o. t.--Urjanhai 12. heinäkuuta 2009 kello 09.32 (EEST)
replies: text: Hieno juttu että selvisi. Sain puhelinnumeron linnan oppaalle, mutta näköjään olen unohtanut soittaa, ja tämä kirjatieto on tietysti luotettava lähde. --Ulrika 12. heinäkuuta 2009 kello 10.17 (EEST)
replies: text: :Kun en ole niin perehtynyt noihin mallineisiin, niin mallineita enemmän muokanneet ja ylläpitäneet voinevat päättää kunta- ja maakuntamallineiden kohtalosta (joskaan ainakaan Rutakolla ei niitä ole). Tuon laittomien kuntien luokan voin lisätä. --Urjanhai 12. heinäkuuta 2009 kello 10.24 (EEST)
thread_title: Laiton kunta

message: Kartanon arvokkuus kaipaisi kyllä jonkun ulkopuolisen lähteen. On ymmärrettävää että se itse pitää itseään arvokkaimpiin kuuluvana. En kiistä sitä, mutta lähde tarvittaisiin. --Ulrika 12. heinäkuuta 2009 kello 16.46 (EEST)
thread_title: Kartanon arvokkuus

message: Constantin Linder tuskin saattoi vuonna 1920 anoa Mustiota liitettäväksi Karjaan kuntaan siitä yksinkertaisesta syystä, että hän oli ehtinyt kuolla jo syyskuun 19. päivänä vuonna 1908.
Terveisin Risto Kari, Tampere, e-mail risto.kari@pp.inet.fi
replies: text: Kun ei ole enää tuota viitattua lähdettä käsillä, niin vaikea kommentoida tarkemmin, mutta kun tuota selvittelin, niin minulle jäi hämärä mielikuva, että olisiko mahdollisesti ollut useampi kuin yksi Mustioon liittyvä Constantin Linder -niminen henkilö esimerkiksi saman suvun eri sukupolvissa (mutta tämä on epävarma muistikuva). Mutta jos etsit tuon viitatun lähteen käsiisi, niin ehkä siitä selviää. --Urjanhai 4. lokakuuta 2011 kello 21.05 (EEST)
Sen jälkeen, kun Constantin Linder oli siirtynyt ajasta ikuisuuteen, Mustion ruukin omistajaksi tuli hänen poikansa Hjalmar Linder, joka puolestaan luopui elämästä oman kätensä kautta kesäkuun 2. päivänä vuonna 1921 marseillelaisessa hotellihuoneessa. Verraton katsaus Linderin sukuun Mustion ruukin omistajina on Olle Sirénin kirjoittamassa, vuonna 1983 julkaistussa teoksessa Stockfors ja Mustio - Puuhoiketta ja metallituotteita. Suosittelen tutustumista. terveisin, Risto Kari
thread_title:  Constantin Linder ja Mustio 

message: Tähän artikkeliin ohjaa sekä Mustion asema ja Mustion ruukki. ko kohteet ovat erillisiä taajamia, mutta voitaneen katsoa toistaiseksi, että tämä artikkeli käsittelee kumpaakin. Gopase+f (keskustelu) 11. maaliskuuta 2016 kello 12.29 (EET)
replies: text: Voi ehkä koettaa tutkia, miten taajamat sijoittuvat suhteessa näihin ja sitten tarkentaa. Siihen asti voi ehkä olla näin. Sitten kun käsittelyä artikkeleissa ruvetaan tekemään, käsitys linkityksestä saattaa tarkentua.--Urjanhai (keskustelu) 11. maaliskuuta 2016 kello 14.33 (EET)
replies: text: :Artikkeli voisi olla täsmennyssivu ja sisältö jaettaisiin sivuille Mustion asema ja Mustion ruukki. Muita aiheeseen liittyviä ovat Mustion linna, Mustionjoki, Mustion rautatieasema, Mustion kirkko ja Mustion ruukinseurakunta, joka varmaan vastasi Mustion laitonta kuntaa. --Raksa123 (keskustelu) 11. helmikuuta 2018 kello 18.23 (EET)
thread_title: Mustion "taajama"